આ દૃષ્ટિકોણ પાછળ અનેક કારણો છે. મોટાભાગના લોકો વિચારે છે કે પ્રેમનો અર્થ એ છે કે ‘કોઈ તેમને પ્રેમ કરે.’ તેઓ એવું નથી વિચારતા કે ‘તેઓ કોઈને પ્રેમ કરે,’ તેમનામાં પ્રેમ કરવાની ક્ષમતા હોય એવું વિચારતા નથી. એથી એમની સમસ્યા એ હોય છે કે તેઓ કેવી રીતે પોતાની જાતને પ્રેમ કરવાને યોગ્ય બનાવે છે? આ લક્ષ્યની પ્રાપ્તિ માટે તેઓ અનેક રસ્તા અપનાવે છે. એક રસ્તો જે ખાસ કરીને પુરુષો અપનાવે છે તે છે સફળતાનો માર્ગ, કેવી રીતે તેઓ સામાજિક મર્યાદાઓની વચ્ચે શક્તિશાળી અને ધૈર્યવાન બને? બીજો માર્ગ જે મોટાભાગે સ્ત્રીઓ પસંદ કરે છે તે છે પોતાની જાતને આકર્ષક બનાવવાનો. પોતાના શરીર અને પરિધાન પર વધુમાં વધુ ધ્યાન આપવાનો એ માર્ગ હોય છે. અન્ય માર્ગો જે સ્ત્રી અને પુરુષ બંને અપનાવે છે તે મોહક શિષ્ટાચાર, રોચક વાર્તાલાપ અને સહયોગપૂર્ણ, સંયત અને વિનમ્ર આચરણ વગેરે.